《得顾茂俭书及所著离思赋怅然有作》
明代·莫是龙

绿鬓伤春卧薜萝，青山起色近如何。
惯看交态尊前好，较是君情别后多。
明月自裁希逸赋，片云闲伴莫愁歌。
家人倘问风尘色，慷慨中原但枕戈。

作者简介：松江府华亭人，字云卿，后以字行，改字廷韩，号秋水。莫如忠子。十岁即能文，善书法。以贡生终。有《石秀斋集》、《画说》。